**Produktopgave til Europakortet: Lav en taleboble**

I skal ligesom Kennedy og *Je suis Charlie*-bevægelsen lade jer af inspirere til at skrive et tilsvarende slagord på latin i en taleboble. I skal altså vælge en person, I vil kæmpe for eller sammen med. I skal desuden på latin skrive, hvad det så er en kamp for eller mod. Brug gloselisten nederst som inspiration.

I skal altså skrive:

X sum! *-* X’et skal erstattes af den person, I kæmper for/med

og enten

*Causa + en glose i genitiv -* Hvis I kæmper *for* noget

eller

*Contra + en glose i akkusativ* - Hvis I kæmper *imod* noget

Når I er kommet frem til, hvilke(n) glose(r) I vil inddrage, skal I sørge for, at jeres slagord er grammatisk korrekt, så I skal bøje glosen. Hvis I bruger *causa,* skal glosen, I vælger (substantivet), bøjes i genitiv. Hvis I bruger *contra* skal glosen, I vælger (substantivet), bøjes i akkusativ. Brug kasusskemaet fra undervisningen.

Eks: Sum magistra! Contra ignorantiam.

Sum magistra! Causa humanitatis discipulorum.

* Vælg en taleboble og klip den ud
* Skriv jeres slagord derpå
* Placér den på kortet (tape/lim/lærerens tyggegummi)
* Vær parat til at argumentere for jeres valg

**Gloser:**

* **Miljø** (natur og dyr): natura f1; animal, n3
* **Kvinde**: femina f1
* **Mand**: vir m2
* **Børn**: liberi m2 *(OBS glosen er i pluralis)*
* **Ret**: jus (jur-) n3
* **Race, nationalitet, tilhørsforhold**: genus (gener-) n3 (kan evt. kobles med ‘frihed’: libertas generis)
* **Retfærdighed**: justitia f1
* **Lighed**: aequalitas (aequalitat-) f3 (hvis det er for en bestemt person/gruppe, kan den tilføjes i genitiv)
* **Frihed**: libertas (libertat-) f3 (typen af frihed kan tilføjes i genitiv)
* **Ytringsfrihed**, egt. stemmens frihed: libertas vocis (vox (voc-) f3 stemme)
* **Religion**: religio (religion-) f3
* **Kønsfrihed**: libertas sexus
* **Krig**: bellum n2
* **Vold**: vis f3
* **Undertrykkelse** (især af rettigheder): oppressio (oppression-) f3
* **Seksuel krænkelse**: violatio pudacitiae (violatio (violation-) f3; pudacitia f1)